CELEX: 32014R0724
Language: el
Date: 2014-06-26 00:00:00
Title: Εκτελεστικός κανονισμός (ΕΕ) αριθ. 724/2014 της Επιτροπής, της 26ης Ιουνίου 2014 , σχετικά με τα πρότυπα ανταλλαγής για τη διαβίβαση δεδομένων που απαιτούνται σύμφωνα με τον κανονισμό (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης  Κείμενο που παρουσιάζει ενδιαφέρον για τον ΕΟΧ

1.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 192/38
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 724/2014 ΤΗΣ ΕΠΙΤΡΟΠΉΣ
   της 26ης Ιουνίου 2014
   σχετικά με τα πρότυπα ανταλλαγής για τη διαβίβαση δεδομένων που απαιτούνται σύμφωνα με τον κανονισμό (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Όπως προκύπτει από το άρθρο 3 παράγραφος 2 του κανονισμού (ΕΕ) αριθ. 549/2013, τα κράτη μέλη θα πρέπει να διαβιβάζουν στην Επιτροπή τα δεδομένα και τα μεταδεδομένα που απαιτούνται από τον εν λόγω κανονισμό σύμφωνα με καθορισμένα πρότυπα ανταλλαγής και άλλες πρακτικές ρυθμίσεις που θα πρέπει να καθορίζονται από την Επιτροπή.
            
         
               (2)
            
            
               Η εφαρμογή ενός ενιαίου προτύπου για την ανταλλαγή και διαβίβαση δεδομένων όσον αφορά τις στατιστικές που καλύπτονται από τον κανονισμό (ΕΕ) αριθ. 549/2013 θα συνεισέφερε σημαντικά στην ενοποίηση των επιχειρηματικών διαδικασιών σε αυτόν τον στατιστικό τομέα.
            
         
               (3)
            
            
               Η Τράπεζα Διεθνών Διακανονισμών, η Ευρωπαϊκή Κεντρική Τράπεζα, η Επιτροπή (Eurostat), το Διεθνές Νομισματικό Ταμείο, ο Οργανισμός Οικονομικής Συνεργασίας και Ανάπτυξης (ΟΟΣΑ), ο Οργανισμός Ηνωμένων Εθνών και η Παγκόσμια Τράπεζα έθεσαν σε εφαρμογή την πρωτοβουλία ανταλλαγής στατιστικών στοιχείων και μεταδεδομένων (Statistical Data and Metadata Exchange — SDMX) για την ανταλλαγή και την κοινοποίηση δεδομένων και μεταδεδομένων. Για την ανταλλαγή επίσημων στατιστικών, η πρωτοβουλία SDMX παρέχει στατιστικά και τεχνικά πρότυπα, συμπεριλαμβανομένης της γλώσσας σήμανσης SDMX (SDMX Markup Language), η οποία χρησιμοποιεί σύνταξη XML («μορφότυπο SDMX-ML»). Επομένως, θα πρέπει να εφαρμοστεί ένα νέο μορφότυπο δεδομένων και ένας νέος ορισμός διάρθρωσης δεδομένων, που να έχουν σχεδιαστεί σύμφωνα με το εν λόγω πρότυπο. Προκειμένου να διευκολυνθεί η μετάβαση στο νέο μορφότυπο, η Επιτροπή θα πρέπει, κατά τα πρώτα δύο έτη από την έναρξη ισχύος του κανονισμού, να παρέχει στα κράτη μέλη υποδείγματα τα οποία να μπορούν να χρησιμοποιηθούν στα εργαλεία μετατροπής σε SDMX.
            
         
               (4)
            
            
               Η Επιτροπή θα πρέπει να καταστήσει διαθέσιμα λεπτομερή στοιχεία σχετικά με τους ορισμούς διάρθρωσης δεδομένων SDMX και να παράσχει οδηγίες σχετικά με την εφαρμογή τους.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πρότυπο για τη διαβίβαση δεδομένων
   Τα κράτη μέλη παρέχουν τα δεδομένα που απαιτούνται από τον κανονισμό (ΕΕ) αριθ. 549/2013 χρησιμοποιώντας ορισμούς διάρθρωσης δεδομένων SDMX.
   Άρθρο 2
   Τεχνικές προδιαγραφές του μορφότυπου δεδομένων
   Τα κράτη μέλη παρέχουν δεδομένα και μεταδεδομένα σε μορφότυπο SDMX-ML.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Σεπτεμβρίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιουνίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 174 της 26.6.2013, σ. 1.